Magyar Zsidó Levéltár
Kárpáti Márta ajándéka, 2016
Eiser György és családja hagyatéka
Eiser GYörgy szül. akvi kivonatának másolata, 1935 Állampolgársági iratok, 1939 Eiser GYörgy zenetanári oklevele, 1942 Dr Urányi Jenő és neje Klein Rózsi svéd oltalomlevele, 1944 Eiser Márton és neje Urányi Klára svéd oltalomlevele, 1944 iratok, 1944 Eiser Márton útlevélkérelme, (1947) és keresési dokumentumok (1949) Eiser György édesanyjának verse elhunyt fiához, 1955 családi fényképek
Eiser György zongoraművész 1920. május 12-én született, anyja neve: Grünfeld Erzsébet, apja neve: Eiser Márton. Az első nyilvános fellépéséről a nyom, egy meghívó, amely Schik Lily tanítványainak hangversenyére invitál. Ezen fellépett a 8 éves Eiser György is. Négy évvel később a következő fellépés híre, már a Nemzeti Zenede meghívójából. 10 évi ugrás. Úgy tűnik folyamatos résztvevője a MIEFHOE (Magyar Izraelita Egyetemista és Főiskolás Hallgatók Országos egyesülete) zeneszemináriumi estjeinek. Fellép az OMIKE Művészakcióban és a Zeneművészeti Főiskola hangversenyén. Az utolsó hangverseny 1944 február 9-én a Zeneakadémián. Mozart, Chopin, Liszt, Dohnányi darabok. És 1944 júniusától levelek a munkaszolgálatból, igazolvány 1944 júliusából a Magyar Zsidók Központi Tanácsa lakáshivatali dolgozójaként. Újra munkásszázad. És az utolsó fejezet. Az apa - Eiser Márton - levelezése a bécsi magyar nagykövetséggel: Eiser György utolsó beosztása tudomása szerint Berga a.d. Elster bei Gera bányamunka a kőbányában, majd egy betegtranszport útban Buchenwald felé 1945 április közepe táján. (forrás: www.omike.hu http://omike.hu/omike/muveszek/eiser-gyorgy/437